הרש גולדברג-פולין

הרש גולדברג-פולין (3 באוקטובר 2000 – אוגוסט 2024) היה אזרח אמריקאי-ישראלי שבהיותו בן 23 נפצע ונחטף על ידי מחבלי ארגון הטרור חמאס מהטבח בפסטיבל נובה, כחלק ממתקפת הטרור של חמאס על ישראל ב-7 באוקטובר 2023.
ב-31 באוגוסט 2024 אותרה גופתו במנהרה ברצועת עזה ולמחרת הודיעה משפחתו על מותו בשבי החמאס.

== ביוגרפיה ==
הרש גולדברג-פולין נולד ב-2001, בן לג'ון פולין ורייצ'ל גולדברג, שניהם במקור מאזור שיקגו שבארצות הברית. הוא נולד בברקלי שבקליפורניה, ולאחר מכן התגורר בריצ'מונד שבווירג'יניה. הוא עלה לישראל עם משפחתו בשנת 2008. יש לו שתי אחיות צעירות יותר.

גולדברג-פולין היה שותף ליוזמה להפגיש בין ילדים ישראלים והערבים שגרים בארץ ישראל באמצעות משחקי כדורגל. הוא תכנן טיול ברחבי העולם למשך שנתיים, שהיה אמור להתחיל במהלך השבוע האחרון של דצמבר 2023.

== החטיפה ==

החטופים בספריה הלאומית.|333x333 פיקסלים]]
אמו של הרש, רייצ'ל, מציגה את סרטון חטיפתו לאיש העסקים [[אילון מאסק בנוכחות נשיא המדינה יצחק הרצוג, נובמבר 2023|250x250 פיקסלים]]
סירה|333x333 פיקסלים]]
בבוקר 7 באוקטובר 2023 השתתף גולדברג-פולין בפסטיבל נובה שהתקיים ליד קיבוץ רעים, כאשר ב-6:29 חמאס פתח במתקפת פתע שכללה טבח המוני במשתתפי המסיבה. בסביבות השעה 8:00 בבוקר הוא שלח למשפחתו הודעת טקסט: "אני אוהב אתכם". עשר דקות לאחר מכן הוסיף: "אני מצטער". במהלך הפיגוע, גולדברג-פולין, חברו הטוב ענר שפירא, ואחרים, מצאו מקלט במיגונית, שקיבלה את השם מיגונית המוות. מחבלי חמאס השליכו שוב ושוב רימונים למיגונית. שפירא הצליח להדוף שבעה מהרימונים לפני שנהרג. במהלך ההתקפה על המיגונית, זרועו של גולדברג-פולין נשמטה מהמרפק. הוא הצליח לקשור לעצמו חוסם עורקים על מקום הפציעה. עדים ששרדו מהמיגונית אישרו כי ראו מחבלים חוטפים את הרש בעודו פצוע, וכן ישראלים אחרים, ומעלים אותם על משאית. בני משפחתו של הרש מעידים כי ראו סרטון וידאו של מעשיו שהובילו לחטיפתו. על פי הדיווחים, הסרטון מסתיים בכך שגולדברג-פולין נראה כשהוא נכנס לתא האחורי של טנדר, כשהקטיעה הטראומטית ועצם זרועו השמאלית נחשפה, כשהוא מסתובב לשבת.

=== סרטון מהשבי ===
ב-24 באפריל 2024 פרסם חמאס סרטון של גולדברג-פולין כשהוא בשבי. בסרטון הוא נראה מזדהה בשמו, ואומר שממשלת ישראל צריכה "להתבייש" על שהיא "מבצעת את משימתה בעזה", שכן החטופים תקועים ב"גיהנום תת-קרקעי ללא מזון ומים". גולדברג-פולין צולם כשזרועו השמאלית קטועה, ואישר שוב כי הוא סבל מפציעות שנגרמו לו בעקבות הטבח בפסטיבל נובה.<ref></ref>

== מאמצים לשחררו ==
משפחתו וחבריו של גולדברג-פולין פתחו בקמפיין תקשורתי ודיפלומטי נרחב כדי להביא לשחרורו. בסוף דצמבר 2023 דווח כי הוריו של גולדברג-פולין דיברו עם פוליטיקאים ואחרים בנוגע לבנם. הם שוחחו עם נציגי האו"ם בניו יורק ובז'נבה, האפיפיור פרנציסקוס, אילון מאסק, נשיא ארצות הברית ג'ו ביידן, מזכיר המדינה האמריקאי אנתוני בלינקן, 25 סנאטורים אמריקאים, שבעה מושלים, ועוד כמה סלבריטאים ומשפיענים שונים. אימו החלה ללבוש חולצה עם מספר מודבק עליה כל יום, כדי לציין את הימים שבהם הוא מוחזק כחטוף.

חלק ניכר מהעלאת שמו ודמותו למודעות נעשה על ידי אגודות האוהדים של הפועל ירושלים בכדורגל ובכדורסל. שלט ענק הנושא את דמותו, שמו והדרישה להשבתו ליווה את האוהדים בכל משחקי הבית והחוץ, כרזות מיוחדות בצבע המועדון, אדום, נתלו באתרים רבים בירושלים, ובכללם פאבים ומסעדות המזוהים עם אוהדי הפועל ובחוצות הרחובות ועל בתי פעילים מרכזיים. בגמר גביע המדינה בכדורסל 2023/2024 זכתה הפועל ירושלים בגביע ושחקני הקבוצה, יחד עם חטוף משוחרר, אופיר אנגל, הניפו אותו לבוש בחולצה אדומה עם דיוקנו של הרש. גם מועדון האוהדים של קבוצת הכדורגל הגרמנית ורדר ברמן פועל להעלאת מודעות לדמותו של החטוף הישראלי, שהיה בין אוהדיה.

ב-24 באוקטובר נאמה אימו של גולדברג-פולין, רייצ'ל גולדברג, נאום ב, בו קראה לשחרור בנה ושאר החטופים: "למה אף אחד לא זועק לאפשר לאנשים האלה גישה לצלב האדום? למה אף אחד לא דורש רק הוכחה לחיים? זה אסון הומניטרי עולמי". רייצ'ל גולדברג נאמה גם בעצרת התמיכה לישראל בוושינגטון די. סי., והובילה את הקהל בשירה של "תביא אותם הביתה עכשיו!" היא שאלה, "מדוע העולם מקבל ש-240 בני אדם מכמעט 30 מדינות נגנבו ונקברו בחיים?".

בעקבות פעילותה העולמית להשבת בנה, באפריל 2024 נבחרה רייצ'ל גולדברג-פולין, להימנות בין מאה האנשים המשפיעים בעולם של המגזין "טיים".<ref></ref>

גולדברג-פולין לא שוחרר במהלך עסקת החטופים בסוף נובמבר 2023. יחד עם משפחות חטופים נוספים, נפגשו בני משפחתו עם קבינט המלחמה בישראל, כדי לדרוש משא ומתן להפסקת אש חדשה. ב-27 בדצמבר, כאשר גולדברג-פולין היה אמור להתחיל במסעו בעולם, התאספו אביו וכ-50 אחרים בנמל התעופה בן-גוריון, כדי להבליט את עובדת היותו חטוף.

ב-14 במאי 2024, במהלך משחק הדרבי של ירושלים, הונף דגל פריסה גדול עם תמונתו של הרש כשכל האוהדים לבשו חולצות אדומות שקוראות לשחרורו. בעיצומו של גמר גביע המדינה בכדורסל בין הפועל ירושלים למכבי תל אביב, הונף אותו הדגל על ידי אוהדי הפועל ירושלים, שזכתה בגביע באותו משחק.<ref></ref>

ב-21 באוגוסט 2024 הופיעו הוריו של הרש בוועידה הדמוקרטית הלאומית, שם סיפרו על חטיפתו ממיגונית המוות לאחר שידו נקטעה מפיצוץ רימון, וקראו לשובו ביתו יחד עם שאר החטופים.<ref></ref><ref></ref>

ב-1 בספטמבר 2024 הודיעה משפחתו על מותו בשבי החמאס, בעקבות גילוי גופתו ברצועת עזה והבאתה לישראל. נשיא ארצות הברית ג'ו ביידן, וסגנית הנשיא קמלה האריס, הביעו צער על מותו וגינו את רציחתו בידי מחבלי החמאס.<ref></ref>

== ראו גם ==
* שני לוק
* נעמה לוי
* נועה ארגמני

== קישורים חיצוניים ==
* 
* 

== הערות שוליים ==

קטגוריה:בני ערובה וחטופים במתקפת הפתע על ישראל
קטגוריה:הטבח בפסטיבל נובה
קטגוריה:ירושלים: אישים
קטגוריה:ישראלים ילידי ארצות הברית
קטגוריה:פצועי טרור ישראלים
קטגוריה:חללי מלחמת חרבות ברזל
קטגוריה:אמריקאים שנולדו ב-2001
קטגוריה:ישראלים שנולדו ב-2001
קטגוריה:ישראלים שנפטרו ב-2024